*Akkor majd megismeritek az igazságot, az igazság pedig megszabadít titeket.”* II.(Jn 8,32)

Jézus az Igazság – láttuk az előző Igeversben. Ő megismerhető. A mondat második része szerint az Igazság megszabadít mindentől. Ez valóság! Jézusé minden hatalom mennyen és földön, Ő képes mindenkit megszabadítani. A szabadság fogalma sokkal szélesebb mint az, hogy nem rab. A rabság alatt nem csak fizikai dolgokra kell gondolni, hanem lelki, szellemi kötelékek is bele foglaltatnak. Mindezektől Jézus megszabadít.

A szabadság fogalmába a döntéshozatal képessége és lehetősége is benne van. Amikor Jézus megszabadít, többé nem a sérelmeid, sebeid, neveltetésed, önző szándék és hasonló befolyásoló tényezők összesített hatása alatt döntesz, hanem ezektől szabadon. A szabadságban hozott döntéseid következményeit is felméred.

Jézus olyan szabadságot jelent, amelyben az Ő tervének megfelelően élhetsz egy kiteljesedett, megelégedett életet. Válaszd az Igazságot, aki a Szabadság egyben! *Vadon Gyula*